  Наталья Тетерина Удмуртиысь паравелосипедист, калыккуспо классъем спортъя мастер, Россилэн паравелоспортъя сборноезлэн ёзчиез Сергей Пудов «Кизнер ёрослэн дано кунмуртэз» ним басьтӥз. Со сярысь Кизнер ёрослэн тӧроез Александр Плотников «ВКонтакте» вотэсбамаз ивортӥз. Сӥё-дано пусъён ужрад Кизнер черкогуртын спортсменлэн дышетскем школаяз 7-тӥ тулыспалэ ортчиз.  «Улосчимылы Дуннелэн чемпионатаз, кудӥзлы со али рос-прос дасяське, ассэ умой возьматыны сӥзёмы», - пусйиз Александр Плотников.   Сергей Пудов мылкыдъёссэ озьы ик «ВКонтакте» вотэсбамаз гожтӥз. Вордскем музъемам, Кизнер ёросын, «Дано кунмурт» ним сётӥзы, туэ ёрос 80 ар тырмонзэ пусъе. Тау таӵе вылӥ данъет понна, «Дано кунмурт» нимез сӥлы карыса но данъяськыса нулло Сергей Пудов, паравелосипедистПаравелосипедист нырысетӥ дышетӥсезлы Надежда Хайрулиналы но нырысетӥ тренерезлы Валентин Капинлы тау кариз, та адямиос солэн азинсконаз трос кужым понӥзы шуыса пусйиз. Тодэ вайытом, тулыспаллэн нырысетӥ нуналъёсаз Сергей Пудов суй-пыдзыя сӧсыр спортсменъёс пӧлын трекын велоспортъя Россилэн чемпионатаз 3 медаль утӥз. Тегъёс: Спорт Кизнер Удмуртия Мерлык велоспорт  